**ประพันธ์ุ คูณมี** (เกิด 14 มิถุนายน พ.ศ. 2497) เป็นบุคคลชาวไทย เคยดำรงตำแหน่งทางการเมืองบางตำแหน่ง รวมถึงตำแหน่งสมาชิกสภานิติบัญญัติแห่งชาติ ซึ่งมาจากรัฐประหาร พ.ศ. 2549 และตำแหน่งสมาชิกวุฒิสภา ชุดที่ 12 ซึ่งมาจากรัฐประหาร พ.ศ. 2557

ระหว่างดำรงตำแหน่งสมาชิกวุฒิสภาดังกล่าว ประพันธ์เป็นที่วิพากษ์วิจารณ์จากการยืนยันว่า วุฒิสภาไม่มีหน้าที่รับฟังเสียงของประชาชน และจะไม่ปฏิบัติตามเสียงของประชาชนในการเลือกตั้ง ถ้าประชาชนเลือกไม่ถูกใจตน

ประวัติ
-------

ในเหตุการณ์ 14 ตุลา ประพันธ์ุเป็นหนึ่งในนักศึกษาที่เข้าร่วมในเหตุการณ์[] โดยทำงานร่วมกับสหพันธ์นักศึกษาเสรี[] และหลังเหตุการณ์ 6 ตุลา ได้หลบหนีเข้าป่าร่วมงานกับพรรคคอมมิวนิสต์แห่งประเทศไทย (พคท.)[] มีชื่อจัดตั้งว่า "สหายสงคราม"[] มีเขตงานเป็นของตนเองโดยไม่เกี่ยวข้องกับพรรคคอมมิวนิสต์ฯ ในนาม "เขตงาน 196 ภูเขียว, ชัยภูมิ"[]

เมื่อออกจากป่า นายประพันธ์ได้กลับมาเรียนต่อจนสำเร็จการศึกษาระดับปริญญาตรี จากคณะนิติศาสตร์ มหาวิทยาลัยรามคำแหง[] และระดับปริญญาโท สาขาบริหารธุรกิจ จากมหาวิทยาลัยเกษตรศาสตร์[] และจบเนติบัณฑิตไทย รุ่นที่ 37[] โดยเป็นลูกศิษย์ของพิศิษฏ์ เทศะบำรุง อดีตผู้พิพากษาหัวหน้าคณะในศาลฎีกา[] และได้ร่วมกันก่อตั้งสำนักทนายความขึ้นในชื่อ "สำนักงานพิศิษฏ์ ประพันธ์ และเพื่อน"[]

ทางการเมือง
-----------

ใน พ.ศ. 2533 นาวาอากาศตรี ประสงค์ สุ่นศิริ ซึ่งมีความสนิทสนมกับพิศิษฏ์ เทศะบำรุง ได้ร่วมก่อตั้งพรรคความหวังใหม่กับพลเอก ชวลิต ยงใจยุทธ ประพันธ์จึงเข้าร่วมทำงานกับพรรคความหวังใหม่อยู่ระยะเวลาหนึ่ง[] และหลังจากออกจากพรรคความหวังใหม่ ประพันธ์ ยังคงมีความเคลื่อนไหวร่วมกับนาวาอากาศตรี ประสงค์ มาโดยตลอด[] โดยหลังเหตุการณ์พฤษภาทมิฬ พ.ศ. 2535 ประพันธ์และนาวาอากาศตรี ประสงค์ ก็ได้เข้าร่วมงานกับพรรคพลังธรรมของพลตรี จำลอง ศรีเมือง[] แต่ทว่าก็มีความขัดแย้งกันอีก โดยที่ประพันธ์ได้วิจารณ์ตัวพลตรี จำลอง ในที่ประชุมพรรค จึงได้ถอนตัวออกมา[]

ต่อมาประพันธ์เป็นที่รู้จักกันในวงกว้างมากขึ้นจากการร่วมกับนาวาอากาศตรี ประสงค์ สุ่นศิริ และกลุ่มประชาชนเพื่อชาติและราชบัลลังก์ เคลื่อนไหวประท้วงทักษิณ ชินวัตร เมื่อปลายปี พ.ศ. 2547[] เหตุการณ์ครั้งนั้นทำให้ทักษิณกับตั้งฉายาประพันธ์ว่า "ทนายปีศาจ"[] และในการเลือกตั้งเมื่อต้นปี พ.ศ. 2548 ประพันธ์ได้ลงสมัครรับเลือกตั้งในสังกัดพรรคประชาธิปัตย์ โดยลงในเขต กรุงเทพมหานคร คือ เขตบางซื่อ แต่ไม่ได้รับการเลือกตั้ง[]

ต่อมาในเหตุการณ์ขับไล่ทักษิณ ชินวัตร ใน พ.ศ. 2549 ประพันธ์ได้เข้าร่วมเคลื่อนไหวกับพันธมิตรประชาชนเพื่อประชาธิปไตย โดยมีบทบาทเป็นโฆษกบนเวที[] และต่อมาภายหลังเหตุการณ์รัฐประหาร พ.ศ. 2549 คณะรัฐประหารประพันธ์ได้รับแต่งตั้งเป็นสมาชิกสภานิติบัญญัติแห่งชาติ

ในการเลือกตั้งทั่วไป พ.ศ. 2550 ประพันธ์ลงสมัครรับเลือกตั้งในสังกัดพรรคประชาธิปัตย์ เขต 7 กรุงเทพมหานคร (เขตบางกะปิ เขตสะพานสูง เขตมีนบุรี และเขตลาดกระบัง) ร่วมกับสำราญ รอดเพชร และนาถยา เบ็ญจศิริวรรณ ในครั้งนั้น นาถยาได้คะแนนเป็นลำดับที่ 3 รวม 101,007 คะแนน ชนะการเลือกตั้ง ขณะที่นายสำราญได้คะแนนเป็นลำดับที่ 5 รวม 90,978 คะแนน และ นายประพันธ์ได้คะแนนเป็นลำดับที่ 6 รวม 90,667 คะแนน ไม่ได้รับการเลือกตั้ง[] อย่างไรก็ตาม คะแนนของประพันธ์ทิ้งห่างจากอันดับ 7 ร้อยตำรวจเอก นิติภูมิ นวรัตน์ ผู้สมัครจากพรรคเพื่อแผ่นดิน ที่ได้เพียง 33,011 คะแนน ทั้งที่ในการเลือกตั้งสมาชิกวุฒิสภาเมื่อวันที่ 19 เมษายน พ.ศ. 2549 ร้อยตำรวจเอก นิติภูมิ เคยได้รับคะแนนสูงที่สุดในประเทศถึง 257,420 คะแนน และมีสมัคร สุนทรเวช ได้ 240,312 คะแนน ตามมาเป็นอันดับที่ 2[]

เมื่อวันที่ 1 มีนาคม พ.ศ. 2551 ภายหลังการกลับประเทศไทยของทักษิณ ชินวัตร ด้วยเหตุผลเพื่อต่อสู้คดี และพันธมิตรประชาชนเพื่อประชาธิปไตยประกาศฟื้นโครงสร้างองค์กรเพื่อติดตามตรวจสอบการใช้อำนาจของรัฐบาลเกี่ยวกับการดำเนินคดีดังกล่าว ประพันธ์ได้ปรากฏชื่อเป็นที่ปรึกษาของสมัชชาประชาชนแห่งประเทศไทย (สปท.) องค์กรภาคประชาชนที่จัดตั้งขึ้นโดยอ้างอิงรัฐธรรมนูญ ว่าด้วยการเมืองภาคประชาชน และประกาศทำงานร่วมกับพันธมิตรประชาชนเพื่อประชาธิปไตย[]

ต่อมา ประพันธ์เป็นที่ปรึกษาของคุณหญิงกัลยา โสภณพนิช รัฐมนตรีว่าการกระทรวงวิทยาศาสตร์ในคณะรัฐมนตรี คณะที่ 59 ซึ่งอภิสิทธิ์ เวชชาชีวะ จากพรรคประชาธิปัตย์ เป็นนายกรัฐมนตรี แต่ได้ลาออกเพื่อเข้าเป็นกรรมการบริหารพรรคการเมืองใหม่ ในปลายปี พ.ศ. 2552 หลังการลาออกแล้ว มีผู้วิจารณ์ว่า ประพันธ์โจมตีรัฐบาลอภิสิทธิ์ค่อนข้างมาก

ประพันธ์ยังเคยมีรายการโทรทัศน์ที่เป็นพิธีกรเองทางช่องเอเอสทีวี คือ *ปากกล้าขาไม่สั่นกับประพันธ์ คูณมี* ออกอากาศทุกเย็นวันเสาร์-อาทิตย์
ภายหลัง ลาออกจากพันธมิตรประชาชนเพื่อประชาธิปไตย และยุติบทบาทการเป็นพิธีกรดังกล่าว เพื่อไปหาเสียงช่วยพลตำรวจเอก เสรีพิศุทธ์ เตมียเวส หาเสียงในการเลือกตั้งผู้ว่าราชการจังหวัดกรุงเทพมหานคร พ.ศ. 2556 หากได้รับเลือกตั้ง จะรับตำแหน่งรองผู้ว่าราชการกรุงเทพมหานคร แต่ก็ไม่ได้รับการเลือกตั้ง

เครื่องราชอิสริยาภรณ์
---------------------

* พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
* พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. ↑  "อ.จุฬาฯ ถามดังๆ สว.ประพันธ์ ฟังเสียงใคร หลังลั่นสื่อนอก ไม่สนเสียงประชาชน". *ข่าวสด*. 2023-07-01.
2. ↑  "'ประพันธ์ คูณมี' ตอบสื่อนอก ย้ำจุดยืน 'ไม่ใช่หน้าที่ส.ว. ที่จะฟังเสียงปชช.'". *ไทยรัฐ*. 2023-07-01.
3. ↑  "ส.ว.ประพันธ์ เผยไม่ใช่หน้าที่ ส.ว.ที่จะรับฟังเสียงของประชาชน". *ไทยรัฐ*. 2023-07-01.
4. ↑  ประพันธ์ คูณมี ลาออกที่ปรึกษา รมว.วิทย์ เข้าการเมืองใหม่
5. ↑  ประพันธ์ คูณมี ลาออกจากผู้ช่วยรัฐมนตรีหรือยัง
6. ↑  ฝากความถึงคุณประพันธ์ คูณมีว่า เพราะใช้สมอง ถึงมองว่า ท่านนายกยังเหมาะที่จะเป็นนายกต่อไป จากโอเคเนชั่น
7. ↑  'ประพันธ์ คูณมี 'โพสต์ประกาศลาออกแกนนำพธม.หันช่วย'เสรีพิศุทธ์ จากฐานเศรษฐกิจ
8. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๕, ๒๒ พฤศจิกายน ๒๕๖๖
9. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๔ ตอนที่ ๑๘ ข หน้า ๒, ๕ ธันวาคม ๒๕๕๐

คำนูณ สิทธิสมาน. *ปรากฏการณ์สนธิ จากเสื้อสีเหลืองถึงผ้าพันคอสีฟ้า*. ISBN 9749460979



| * ด
* ค
* ก
พันธมิตรประชาชนเพื่อประชาธิปไตย (พธม.) |
| --- |
| กลุ่มเคลื่อนไหวในช่วงปี พ.ศ. 2547−2554 |
| 

| บุคคลสำคัญ |
| --- |
| 

|  |  |
| --- | --- |
| แกนนำรุ่น 1 | 
* พล.ต. จำลอง ศรีเมือง
* สนธิ ลิ้มทองกุล
* พิภพ ธงไชย
* สมเกียรติ พงษ์ไพบูลย์
* ~~สมศักดิ์ โกศัยสุข~~

 |
| แกนนำรุ่น 2 | 
* ~~สำราญ รอดเพชร~~
* ศิริชัย ไม้งาม
* ศรัณยู วงษ์กระจ่าง
* มาลีรัตน์ แก้วก่า
* ~~สาวิทย์ แก้วหวาน~~
* ~~ประพันธ์ คูณมี~~

 |
| ผู้ประสานงาน | 
* สุริยะใส กตะศิลา

 |
| โฆษก | 
* ปานเทพ พัวพงษ์พันธ์

 |
| แนวร่วมที่มีชื่อเสียง | 

|  |  |
| --- | --- |
| การเมือง | 
* ~~การุณ ใสงาม~~
* ~~กัลยา โสภณพนิช~~
* ~~ไกรศักดิ์ ชุณหะวัณ~~
* คำนูณ สิทธิสมาน
* ~~ไชยวัฒน์ สินสุวงศ์~~
* รสนา โตสิตระกูล
* อมร อมรรัตนานนท์
* ~~วัชระ เพชรทอง~~
* ~~พิเชฐ พัฒนโชติ~~

 |
| กวี/นักร้อง/นักแสดง | 
* เนาวรัตน์ พงษ์ไพบูลย์
* ~~พงษ์พัฒน์ วชิรบรรจง~~
* พิมรา เจริญภักดี
* ~~ศิริลักษณ์ ผ่องโชค~~
* ศตวรรษ เศรษฐกร
* สุกัญญา มิเกล
* หรั่ง ร็อคเคสตร้า
* โฮป แฟมิลี่
* คาราวาน
* ซูซู
* เศก ศักดิ์สิทธิ์
* แฮมเมอร์
* คีตาญชลี
* จิระนันท์ พิตรปรีชา
* สุเทพ วงศ์กำแหง
* สิบล้อ
* ~~บุดด้า เบลส~~
* แชมเปญ เอ็กซ์
* ชินกร ไกรลาศ
* สุนทรี เวชานนท์
* ลานนา คัมมินส์
* สิชล
* พวงเดือน ยนตรรักษ์
* วสันต์ สิทธิเขตต์
* วรรณพร ฉิมบรรจง
* เพชรลดา เทียมเพ็ชร
* ณัฐ ยนตรรักษ์
* อังคาร กัลยาณพงศ์
* สเกน สุทธิวงศ์
* แสง ธรรมดา
* ยุพข่าน
* อลิศ คริสตัน
* สุชาติ ชวางกูร
* อ๊อด คีรีบูน
* โอภาส ทศพร
* ~~อพาร์ตเมนต์คุณป้า~~
* ~~ภูมิจิต~~
* สนธยา ชิตมณี
* ริค วชิรปิลันธิ์
* วิโรจน์ ตั้งวาณิชย์
* ดี๋ ดอกมะดัน
* จ๊อบ บรรจบ
* ~~นรเศรษฐ หมัดคง~~
* มาลีฮวนน่า
	+ คฑาวุธ ทองไทย
* พงษ์สิทธิ์ คำภีร์
* กานต์ชนิต ซำมะกุล
* อุมาพร บัวพึ่ง
* อภิชาติ หาลำเจียก

 |
| สื่อมวลชน | 
* สโรชา พรอุดมศักดิ์
* ยุทธิยง ลิ้มเลิศวาที
* จิตตนาถ ลิ้มทองกุล
* โสภณ องค์การณ์
* ~~สันติสุข มะโรงศรี~~
* ~~อัญชะลี ไพรีรัก~~
* รณชาติ บุตรแสนคม
* นงวดี ถนิมมาลย์
* กมลพร วรกุล
* เติมศักดิ์ จารุปราณ

 |
| ทหาร/ตำรวจ | 
* ~~กิตติศักดิ์ รัฐประเสริฐ~~
* เจริญศักดิ์ เที่ยงธรรม
* ทรงกลด ชื่นชูผล
* ปฐมพงษ์ เกษรศุกร์
* ประทิน สันติประภพ
* ปรีชา เอี่ยมสุพรรณ
* ประสงค์ สุ่นศิริ
* เมธี ชาติมนตรี
* สมเกียรติ พ่วงทรัพย์

 |
| นักวิชาการ | 
* ภูวดล ทรงประเสริฐ
* อนันต์ เหล่าเลิศวรกุล
* ชัยอนันต์ สมุทวณิช
* สุวินัย ภรณวลัย
* เสรี วงษ์มณฑา
* ปราโมทย์ นาครทรรพ
* ปราโมทย์ หอยมุกข์
* ~~เจิมศักดิ์ ปิ่นทอง~~

 |
| อื่น ๆ | 
* ~~เสน่ห์ หงษ์ทอง~~
* อารมณ์ มีชัย
* ~~วีระ สมความคิด~~
* ตุลย์ สิทธิสมวงศ์
* สมณะโพธิรักษ์
* ปิยะพงษ์ ธัญญศรีสังข์
* นิติธร ล้ำเหลือ
* สิรินทร์ยา สัตยาศัย
* ~~สมณะเพาะพุทธ จนฺทเสฏฺโฐ~~
* อังคณา ระดับปัญญาวุฒิ

 |

 |

 |

 |
| 

| การชุมนุมที่สำคัญ |
| --- |
| 
* การขับไล่ พ.ต.ท. ทักษิณ ชินวัตร
* การชุมนุมในปี พ.ศ. 2551
	+ ปะทะกับ นปก. 2 กันยายน พ.ศ. 2551
	+ การสลายการชุมนุมหน้ารัฐสภา
	+ การบุกยึดท่าอากาศยานในประเทศไทย

 |

 |
| 

| หัวข้อที่เกี่ยวข้อง |
| --- |
| 
* เครือข่ายเยาวชนกู้ชาติ
* นักรบศรีวิชัย

 |

 |
| 

| ดูเพิ่มเติม |
| --- |
| 
* หนังสือพิมพ์ผู้จัดการ
* เมืองไทยรายสัปดาห์
* ลูกแกะหลงทาง
* ปฏิญญาฟินแลนด์
* สันติอโศก
* มือตบ
* นักรบไซเบอร์
* เอเอสทีวี
* การเมืองใหม่
* ~~พรรคการเมืองใหม่~~
* มหาวิทยาลัยราชดำเนิน
* กลุ่มประชาชนเพื่อชาติและราชบัลลังก์
* กปปส.

 |

 |